|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/454** |
|  |  **(protokols Nr.16; 12.p.)** |

**Par nekustamā īpašuma Daukstu pagastā ar nosaukumu “Priedīši” atsavināšanu**

**[…]**, 2024.gada 1.jūlijā iesniedza iesniegumu (Gulbenes novada pašvaldībā saņemts 2024.gada 1.jūlijs un reģistrēts ar Nr. GND/5.13.2/24/1344-L) ar lūgumu atsavināt zemes vienību ar kadastra apzīmējumu 50480030152 ar platību 4,76 ha (vairāk vai mazāk, cik izrādīsies uzmērot dabā), kas ietilpst nekustamā īpašuma Daukstu pagastā ar nosaukumu “Priedīši”, kadastra numurs 5048 003 0005, sastāvā (turpmāk – Nekustamais īpašums).

Saskaņā ar Daukstu pagasta padomes 2004.gada 17.jūnija lēmumu ”Par iesniegumu izskatīšanu” (protokols Nr.7, 3.p.) zeme ar kadastra Nr.5048 003 0152 5,0 ha platībā piemājas saimniecības “Priedīši” paplašināšanai, lauksaimniecības vajadzībām piešķirta patstāvīgā lietošanā **[…]**.

Ar Daukstu pagasta padomes 2009.gada 30.janvāra lēmumu “Par zemes lietošanas tiesību izbeigšanu” (protokols Nr.1, 4.§, 1.p.) **[…]**, izbeigtas zemes vienības ar kadastra apzīmējumu 50480030152 lietošanas tiesības.

2009.gada 23.februārī starp Gulbenes novada pašvaldību un **[…]**, tika noslēgts zemes nomas līgums Nr. 17 par zemes vienības ar kadastra apzīmējumu 50480030152 ar platību 5,0 ha, nomu uz laiku līdz 2014.gada 23.februārim.

2014.gada 29.aprīlī starp Gulbenes novada pašvaldību un **[…]** tika noslēgts zemes nomas līgums Nr. DA/9.p.3/14/61 par Daukstu pagasta nekustamajā īpašumā, kadastra numurs 5048 003 0005, ietilpstošās zemes vienības nomu uz laiku līdz 2019.gada 26.martam.

2019.gada 26.jūlijā starp Gulbenes novada pašvaldību un **[…]**, tika noslēgts zemes nomas līgums Nr. DA/9.3/19/123 par Daukstu pagasta nekustamajā īpašumā, kadastra numurs 5048 003 0005, ietilpstošās zemes vienības nomu uz laiku līdz 2024.gada 30.jūnijam. Savukārt, 2024.gada 10.jūlijā starp Gulbenes novada pašvaldību un **[…]**, tika noslēgta vienošanās Nr. DA/9.3/24/54 par grozījumiem 2019.gada 26.jūlija zemes nomas līgumā Nr. DA/9.3/19/123, par zemes vienības nodošanu nomā lauksaimniecības vajadzībām bez apbūves tiesībām un zemes nomas līguma Nr. DA/9.3/19/123 pagarināšanu uz termiņu līdz 2029.gada 30.jūnijam.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Publiskas personas mantas atsavināšanas likuma 4.panta ceturtās daļas 8.punktā noteikts, ka valsts vai pašvaldības nekustamā īpašuma atsavināšanu var ierosināt persona, kurai Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums.

Publiskas personas mantas atsavināšanas likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Šā likuma 8.panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā.

 Saskaņā ar Publiskas personas mantas atsavināšanas likuma 37.panta pirmās daļas 4.punktu pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 8.punktu, 5.panta pirmo daļu, 8.panta otro daļu, 37.panta pirmās daļas 4.punktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. REĢISTRĒT zemesgrāmatā nekustamo Daukstu pagastā ar nosaukumu “Priedīši”, kadastra numurs 5048 003 0005, kas sastāv no zemes vienības ar kadastra apzīmējumu 50480030152 ar platību 4,76 ha (vairāk vai mazāk, cik izrādīsies uzmērot dabā), īpašumā uz Gulbenes novada pašvaldības vārda.

2. UZDOT Gulbenes novada Centrālās pārvaldes Īpašumu pārraudzības nodaļai veikt darbības, kas saistītas ar šā lēmuma 1.punktā minētā nekustamā īpašuma ierakstīšanu zemesgrāmatā uz Gulbenes novada pašvaldības vārda.

3. NODOT atsavināšanai šā lēmuma 1.punktā minēto nekustamo īpašumu par brīvu cenu **[…]**.

4. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

5. Par izpildi atbildīga Gulbenes novada pašvaldības īpašuma novērtēšanas un izsoļu komisija.

6. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A. Caunītis